**Zápisnica č. 12. z riadneho zasadnutia Obecného zastupiteľstva obce Ižipovce, konaného 16. decembra 2020 o 17.00 hod. na Obecnom úrade v Ižipovciach**

Prezencia: prítomní

Karol Kováč

Bohuš Janek

Mgr. Zuzana Fedáková

Michal Guráň

Ing. Pavel Krištofík

neprítomný : Tomáš Franko

: Mgr. Lucia Pažitná

hostia : Viliam Pavlík st.

Viliam Pavlík ml.

1. Otvorenie zasadnutia

Starosta obce Karol Kováč privítal prítomných poslancov a otvoril zasadnutie.

1. Určenie overovateľov zápisnice

Za overovateľov zápisnice boli určení Ing. Pavel Krištofík a Mgr. Zuzana Fedáková, za

zapisovateľku Monika Bukovinská

Uzn. č. 1

1. Schválenie programu zasadnutia

Prítomní poslanci schválili predložený program zasadnutia OZ.

Uzn. č. 2.

1. Všeobecne-záväzného nariadenia obce Ižipovce č. 1/2020 o miestnych daniach

a miestnom poplatku za komunálne odpady a drobné stavebné odpady

P. starosta predostrel VZN č. 1/2020 o miestnych daniach a miestnom poplatku za komunálne odpady a drobné stavebné odpady, ktorý bol zverejnený v zákonnej lehote na úradnej stránke obce. Prítomní poslanci VZN schválili.

Uzn. Č 3.

1. Rozpočet obce Ižipovce na roky 2021, 2022 a 2023

Rozpočet obce bol zverejený na úradnej stránke obce v zákonnej lehote a prítomní poslanci ho schválili.

Uzn. Č. 4

1. Prejednanie žiadosti o odpredaj ob. Majetku – p. Margoč

P. starosta predložil žiadosť o predaj obecného majetku, cesta p. Juraja Margoča. P. Krištofík vysvetlil situáciu okolo tejto cesty. Prítomní poslanci neschválili predaj ob. Majektu.

Uzn. Č. 5

1. Prejednanie prenájmu obratiska – p. Franko

Hostia p. Pavlík st. /investor/ a p. Pavlík ml. /investor/ prišli prejednať nájomnú zmluvu na ob. Pozemok, z dôvodu, že predmetná zmluva sa rieši už takmer rok. P. Pavlík st. predložil papiere na stavbu cesty, schválené už v r. 2018. Problém s vydaním stavebného povolenia nastal pri Hasičoch, ktorí chcú aby na konci cesty bolo vybudované obratisko pre záchranné zložky.v r. 2019 investori dostali súhlas od obce na vybudovanie obratiska. Vzhľadom na to, že obratisko sa musí vybudovať na ob. Pozemku, je potrebná nájomná zmluva na tento pozemok. Do dnešného dňa nie je nájomná zmluva schválená a ani žiadny iný právny úkon, na základe ktorého by sa mohlo vydať stavebné povolenie. P. Pavlík st. opakovane vysvetľoval, že predmetné obratisko je potrebné len pre záchranné zložky.. p. Krištofík namietol, že záchranné zložky sú predsa potrebné pre ľudí. P. Pavlík st. povedal, že cesta, ktorá bude viesť k obratisku je v ÚPO navrhnutá ako cesta a teda, žeby ju mala vlastne vybudovať obce. Ďalej povedal, že táto cesta je hlavne kvôli obci, občanom a vodojemu. P. Krištofík namietol, že obec predmetnú cestu nepotrebuje nakoľko prístup k vodojemu má. Ďalej vysvetľoval, že aj poslanci obecného zastupiteľstva sa snažia chrániť do budúcna proti prípadným pochybeniam.

P. starosta povedal, že predložil nájomnú zmluvu, ktoré obci zaslal p. Franko, právnikovi na posúdenie. Právnik zmluvu upravil. P. starosta povedal, že obratisko ako také je schválené a treba už len dotiahnuť právnu úpravu nájmu.

p. Pavlík ml. predložil rozpočet obce na r. 2020 a apeloval na to, aký finančný prínos do obce bude, keď sa začne stavať v predmetnej lokalite, no doteraz ľudí brzdí už len to obratisko. Na to p. Krištofík vysvetlil situáciu v obci, a to, že vzhľadom na priveľký rozmach výstavby, máme rozbité komunikácie, hocikedy nelegálne vyvezený stavebný odpad.

p. Pavlík povedal, že v prípade kratšej doby nájmu, nie je potrebný súhlas všetkých majiteľov cesty. Poslanci chcú doplniť do zmluvy , aby bol umožnený prístup na obratisko pre záchranné zložky, vodárne a potreby obce. Investori súhlasili. Dohodli sa, že p. Pavlík pošle upravené zmluvu a v prípade potreby sa môže doba nájmu upraviť. P. Pavlík zašle Návrh zmluvy čo najskôr.

1. Diskusia

P. starosta poveril p. Bukovinskú aby prečítala správu z kontroly hlavnej kontrolórky obce Mgr. Lucie Pažitnej.

P. starosta ďalej predložil požiadavku RVPS o informácii, či obec má VZN o chove hospodárskych zvierat v obci

1. Záver

Starosta obce poďakoval prítomným poslancom a ukončil zasadnutie.

***Uznesenia zo 12. riadneho zasadnutia OZ, ktoré sa uskutočnilo***

***dňa 16.12.2020 o 17.00 hod. na Obecnom úrade v Ižipovciach***

**Obecné zastupiteľstvo**

**A : S c h v a ľ u j e**

***01-12122020***

*Program 12. zasadnutia obecného zastupiteľstva*

Výsledky hlasovania :

Za : 4

Proti : 0

Zdržali sa : 0

***02-12122020***

*Za overovateľov zápisnice boli zvolený : Mg. Zuzana Fedáková a Ing. Pavel Krištofík*

*Za zapisovateľku : Mgr. Lucia Pažitná*

Výsledky hlasovania:

Za : 4

Proti : 0

Zdržali sa : 0

***03-12122020***

*Všeobecne-záväzné nariadenie obce Ižipovce č. 1/2020 o miestnych daniach*

*a miestnom poplatku za komunálne odpady a drobné stavebné odpady*

Výsledky hlasovania :

Za : 4

Proti : 0

Zdržali sa : 0

***04-12122020***

*Rozpočet obce Ižipovce na roky 2021, 2022 a 2023*

Výsledky hlasovania :

Za : 4

Proti : 0

Zdržali sa : 0

**B : N e s c h v a ľ u j e**

***05-12122020***

*Predaj časti obecného pozemku KN C č. 1164, k.ú. Ižipovce pre pána Juara Margoča.*

**C : B e r i e n a  v e d o m i e**

* + 1. *Správu z kontroly hlavnej kontrolórky obce Ižipovce Mgr. Lucie Pažitnej.*

**Overovatelia**: Mgr. Zuzana Fedáková ..........................

Ing. Pavel Krištofík ..........................

Karol Kováč

starosta obce

v.r.

Ižipovce 16.12.2020

Zverejnené na úradnej tabuli dňa 21.12.2020